Σύκο γλυκό του κουταλιού
Κλασική συνταγή-εγγύηση για γλυκό του κουταλιού συκαλάκι. Τα αμύγδαλα δίνουν γεύση αλλά «στηρίζουν» επίσης τα σύκα εσωτερικά ώστε διατηρήσουν το ωραίο τους σχήμα.
1 κιλό σύκα, άγουρα, μαζεμένα τον Μάιο , 1000 γρ. ζάχαρη , 700 ml νερό, 500 γρ. αμύγδαλα ωμά, γαρύφαλλα (όσα τα σύκα) , χυμό από 2 λεμόνια , Προαιρετικά: ένα μικρό κομμάτι γαλαζόπετρα (μέγεθος φακής). Η γαλαζόπετρα (θειικός χαλκός) είναι διαθέσιμη σε φαρμακεία και βοηθά να διατηρήσουμε το πράσινο χρώμα των σύκων. 
Βάζουμε τα σύκα σε μια κατσαρόλα και τα καλύπτουμε με νερό. Προσθέτουμε την γαλαζόπετρα, καλύπτουμε με ένα πιάτο (θέλουμε το πιάτο να καλύπτεται από το νερό) και τα αφήνουμε να πάρουν βράση.Από την ώρα που θα πάρουν βράση, βράζουμε για περίπου 10 λεπτά να μαλακώσουν.Τα μεταφέρουμε αμέσως σε νερό με πάγο να κρυώσουν. Τα αφήνουμε σε νερό για δύο μέρες, αλλάζοντας νερό τρεις φορές τη μέρα.Μετά τα στραγγίζουμε και τα αφήνουμε, με την πλευρά του κοτσανιού προς τα πάνω, να στραγγίξουν καλά πάνω σε πετσέτες, προσέχοντας μην τα ζουλήξουμε.Στην κάτω πλευρά κάθε σύκου χώνουμε ένα αμύγδαλο και ένα γαρύφαλλο. Τα αφήνουμε πάλι να στεγνώσουν για περίπου μία ώρα.Σε μια πλατιά ρηχή κατσαρόλα βάζουμε τα συκα, τα αμύγδαλα που περίσσεψαν, τη ζάχαρη και το μετρημένο νερό. Δεν ανακατεύουμε με κουτάλα. Απλά σείουμε την κατσαρόλα όποτε χρειάζεται. Ξαφρίζουμε όποτε είναι αναγκαίο την επιφάνεια.Αφήνουμε σε μέτρια φωτιά να βράσουν και να δέσει το σιρόπι περίπου 30-40 λεπτά. Στο τέλος προσθέτουμε τον χυμό λεμόνι και βράζουμε για 2-3 λεπτά ακόμη.Διατηρούμε σε αποστειρωμένα βάζα*. 
Σύκο,Φρούτα,Κεράσματα,Γλυκό Κουταλιού